. . Guguwa wata irin iska ce mai karfin gaske wacce take bugawa a sararin duniya, ta kasance itace iska mafi sauri da take kadawa a sararin samaniya da kuma sararin doron kasa a bisa ma'aunin kididdiga mai yawa. Ita dai guguwa ta kasan ce tana faruwa ne sakamakon karfin iskar kusurwoyi biyu idan suka hadu a magama nan take za suyi karo da juna sai su cure, su kuma sarkafe juna sai suyi rimi suna juyawa a bigire guda ko a bigire mabanbanta. Sakamakon haka karfin guguwa yake zama mai karfin gaske kasancewar karfi biyu ne ya hadu waje guda. Guguwa idan ta tashi tana tasiri akan abubuwa da dama ma'ana tana iya daukar wasu abubuwa ta tafi dasu, wasu kuma ta kayar dasu a inda suke, wasu kuwa ta fallatsa su waje mai nisa. Guguwar tudu Ita dai guguwar tudu ta kasance guguwa ce da take tashi a bisa dandamalin doron kasa saboda canjin yanayin da wurin ya fuskanta wadda ke haifar da faruwar wasu abubuwa boyayyu wadda suke haifar da ita, irin wannan guguwar yawanci tafi faruwa a lokacin rani.